# Euroopa Liidu C 56A/15.

| | ISSN 1977-0898 |
| --- | --- |
| Euroopa Liidu
  Teataja | C 56A |
| | |
| Eestikeelne väljaanne | Teave ja teatised | 66. aastakäik15. veebruar 2023 |

ISSN 1977-0898

Euroopa Liidu

Teataja

C 56A

Eestikeelne väljaanne

Teave ja teatised

66. aastakäik15. veebruar 2023

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Nõukogu |
| 2023/C 56 A/01 | Teade vaba ametikoha kohta CONS/AD/184/23 | 1 |

Sisukord

Lehekülg

V   Teated

HALDUSMENETLUSED

Nõukogu

2023/C 56 A/01

Teade vaba ametikoha kohta CONS/AD/184/23

1

---

| ET | |
| --- | --- |

ET

---

V Teated

HALDUSMENETLUSED

Nõukogu

| 15.2.2023 | ET | Euroopa Liidu Teataja | CA 56/1 |
| --- | --- | --- | --- |

15.2.2023

ET

Euroopa Liidu Teataja

CA 56/1

---

Teade vaba ametikoha kohta CONS/AD/184/23

(2023/C 56 A/01)

ÜLDINE TEAVE

| Üksus | TREE.1 |
| --- | --- |
| Asukoht | Brüssel, Justus Lipsiuse hoone |
| Ametikoht | direktor |
| Tegevusüksus ja palgaaste | AD 14 |
| Nõutud julgeolekukontrolli läbimine tasemel | SECRET UE/EU SECRET |
| AVALDUSTE ESITAMISE TÄHTAEG: | 7. märts 2023 kell 12.00 Brüsseli aja järgi |

Üksus

TREE.1

Asukoht

Brüssel, Justus Lipsiuse hoone

Ametikoht

direktor

Tegevusüksus ja palgaaste

AD 14

Nõutud julgeolekukontrolli läbimine tasemel

SECRET UE/EU SECRET

AVALDUSTE ESITAMISE TÄHTAEG:

7. märts 2023 kell 12.00 Brüsseli aja järgi

Kes me oleme

Nõukogu peasekretariaat abistab Euroopa Ülemkogu ja ELi nõukogu ning nende ettevalmistavaid organeid nende kõigis tegevusvaldkondades. Peasekretäri alluvuses tegutsedes pakub ta nõustamist ja tuge Euroopa Ülemkogule ja nõukogule ning nende eesistujatele kõigis tegevusvaldkondades, sealhulgas poliitilist ja õigusalast nõu ning seoses rahvusvaheliste kohtumistega, koordineerib nende tegevust teiste institutsioonidega, töötab välja kompromisse ning jälgib ja käsitleb kõiki praktilisi küsimusi, mis on vajalikud Euroopa Ülemkogu ja nõukogu töö heaks ettevalmistamiseks ja toimimiseks.

Transpordi, energeetika, keskkonna ja hariduse peadirektoraadi (DG TREE) tegevus puudutab kolme nõukogu koosseisu tööd: keskkonnanõukogu, hariduse, noorte, kultuuri ja spordi nõukogu ning transpordi, telekommunikatsiooni ja energeetika nõukogu Meie põhieesmärk on võimaldada nõukogul ja tema ettevalmistavatel organitel teha oma tööd nimetatud poliitikavaldkondades, pakkudes eelkõige tuge ja nõustamist ELi nõukogu eesistujale, ning vastata Euroopa Ülemkogu eesistuja ja nõukogu peasekretäri taotlustele ja üleskutsetele nendes väga spetsiifilistes poliitikavaldkondades.

DG TREE koosneb praegu kahest direktoraadist, millest kumbki keskendub konkreetsetele poliitikavaldkondadele: TREE.1 teemadeks on keskkond, kliimamuutused, haridus, noored, kultuur, audiovisuaalvaldkond ja sport, sealhulgas rahvusvahelised aspektid, ning TREE.2 tegeleb transpordi-, energeetika- ning telekommunikatsiooni- ja digiküsimustega.

Peadirektoraat koordineerib ja valmistab ette keskkonnanõukogu ning hariduse, noorte, kultuuri ja spordi nõukogu istungeid ja nende ettevalmistavate organite (Coreper, töörühmad) koosolekuid. Samuti tagab ta nende poliitikavaldkondade üldise sidususe muude ELi poliitikatega.

Direktoraat koosneb kahest üksusest, mida juhib üks direktor. TREE.1.A tegeleb keskkonna- ja kliimamuutuste küsimustega ning TREE.1.B teemadeks on haridus, noored, kultuur, audiovisuaalvaldkond ja meedia ning sport.

Mida me pakume

Direktoraadi TREE.1 direktori ametikoht on väljakutseterohke ja rahuldustpakkuv töö poliitiliselt huvitavas ja kiiresti muutuvas keskkonnas, millega on seotud mitmesugused sidusrühmad. Te asute juhtima 25 kõrgelt kvalifitseeritud töötajast koosnevat tiimi (2 osakonnajuhatajat, 14 administraatorit ja 9 assistenti/sekretäri) ja Teil tuleb tegeleda nende hallatavate dokumentide nii strateegiliste kui ka operatiivsete aspektidega.

Teie ülesanne on peadirektori alluvuses professionaalselt juhtida ja koordineerida oma direktoraati ja selle ressursse, korraldada ja jälgida selle tegevust ning toetada ja motiveerida oma töötajaid. Teie ülesanne on tagada direktoraadi pakutavate teenuste ja tulemuste kvaliteet ning tulemuslik teabevahetus ja koostöö oma direktoraadi piires, peadirektoraadiga ja muude nõukogu peasekretariaadi talitustega, liikmesriikidega ning ELi institutsioonide (nagu Euroopa Parlament ja komisjon) ja asutustega ning muude väliste sidusrühmadega.

Annate Euroopa Ülemkogule, nõukogule, COREPERile ning nende eesistujatele ja peasekretärile kõrgetasemelist ja strateegilist poliitika- ja menetlusalast nõu oma direktoraadi pädevusvaldkonda kuuluvate dokumentide kõikide aspektide kohta. Osalete kohtumistel ja vajaduse korral teabekoosolekutel ja/või läbirääkimistel, et saavutada kompromisse ja leida lahendusi. Selles kontekstis abistate eesistujaid läbirääkimistel ning tagate tulemusliku teabevahetuse ja koostöö ELi muude institutsioonide, asutuste ja muude organitega direktoraadi pädevusse kuuluvates valdkondades. Samuti osalete seadusandliku tavamenetluse raames peetavates kolmepoolsetes läbirääkimistes Euroopa Parlamendi ja komisjoniga, aidates viia eesistujariigil lõpule seadusandlike ettepanekute läbivaatamist.

Te määratlete taotletavad eesmärgid ja aitate neid saavutada, koostades direktoraadi tööprogrammi ja tagades selle rakendamise asjakohase jälgimise.

Te saate planeerida ja korraldada oma tööd paindlikult, võttes arvesse tööaega ning direktoraadi tegevusvaldkondi puudutavate koosolekute ajakava. Teil ja teie töötajatel on võimalik kasutada nõukogu peasekretariaadi töökorraldust, sealhulgas teha kaugtööd.

Aeg-ajalt tuleb käia välislähetustel. Enamasti tuleb sõita Luxembourgi nõukogu istungitele ja Strasbourgi kolmepoolsetele läbirääkimistele Euroopa Parlamendi ja komisjoniga, aga samuti liikmesriikidesse, et valmistada ette nende eesistumist. Samuti peate tõenäoliselt osalema rahvusvahelistel kohtumistel väljaspool ELi.

Keda me otsime

Otsime juhti, kellel on kogemused ELi poliitikakujundamise ja ELi seadusandliku protsessi alal ning head teadmised ELi institutsioonilistest küsimustest. Kasuks tulevad teadmised direktoraadi pädevusse kuuluvatest valdkondadest ning nõukogu rolli ja toimimise tundmine.

Kõigilt nõukogu peasekretariaadis töötavatelt juhtidelt oodatakse juhtkonna ja sidusrühmade nõustamist, oma töötajate juhtimist, rahaliste vahendite haldamist ning nõukogu peasekretariaadi esindamist. Neid ootusi on kirjeldatud nõukogu peasekretariaadi juhtide horisontaalses profiilis (1).

Üldnõudena peab sellele ametikohale valitud töötajal olema:

| — | võime mõelda ja planeerida strateegiliselt, ennetada ja tuvastada võimalikke probleeme ning pakkuda välja toimivaid lahendusi ja kompromisse; |
| --- | --- |

—

võime mõelda ja planeerida strateegiliselt, ennetada ja tuvastada võimalikke probleeme ning pakkuda välja toimivaid lahendusi ja kompromisse;

| — | juhiomadused ja võime luua tugevat meeskonnatöö vaimu ning anda mitmekultuurilises ja mitmekesises keskkonnas suuniseid, samuti võime töötajaid motiveerida ja võimestada, pannes suurt rõhku töötajate arendamisele; |
| --- | --- |

—

juhiomadused ja võime luua tugevat meeskonnatöö vaimu ning anda mitmekultuurilises ja mitmekesises keskkonnas suuniseid, samuti võime töötajaid motiveerida ja võimestada, pannes suurt rõhku töötajate arendamisele;

| — | diplomaatiavõime, olles vastavalt olukorrale kas paindlik või seisukohtades kõigutamatu ning pannes tähele nii üksikasju kui ka üldpilti; |
| --- | --- |

—

diplomaatiavõime, olles vastavalt olukorrale kas paindlik või seisukohtades kõigutamatu ning pannes tähele nii üksikasju kui ka üldpilti;

| — | võime luua ja hoida häid töösuhteid erinevate sise- ja välispartneritega; |
| --- | --- |

—

võime luua ja hoida häid töösuhteid erinevate sise- ja välispartneritega;

| — | võime saavutada ühiseid kokkuleppeid või eesmärke, andes sidusrühmadele sihipärast nõu ning tõhusalt ja konstruktiivselt hõlbustades arutelude pidamist; |
| --- | --- |

—

võime saavutada ühiseid kokkuleppeid või eesmärke, andes sidusrühmadele sihipärast nõu ning tõhusalt ja konstruktiivselt hõlbustades arutelude pidamist;

| — | võime korraldada direktoraadi üldist tööd, et tagada pingelistest tähtaegadest kinnipidamine ning töökoormuse õiglane jaotus meeskonnas, samuti ametijärgluse planeerimine; |
| --- | --- |

—

võime korraldada direktoraadi üldist tööd, et tagada pingelistest tähtaegadest kinnipidamine ning töökoormuse õiglane jaotus meeskonnas, samuti ametijärgluse planeerimine;

| — | võime juhtida muutusi ja toetada töötajaid muutuste ajal; |
| --- | --- |

—

võime juhtida muutusi ja toetada töötajaid muutuste ajal;

| — | suurepärane suhtlemisoskus, sealhulgas inimestevahelises suhtluses. |
| --- | --- |

—

suurepärane suhtlemisoskus, sealhulgas inimestevahelises suhtluses.

Nõukogu peasekretariaat järgib liikuvuse poliitikat oma juhtide puhul, kellelt eeldatakse laiaulatuslike kogemuste olemasolu, ning kandidaadid peaksid olema valmis ja suutelised töötama oma karjääri jooksul nõukogu peasekretariaadis erinevates tegevusvaldkondades.

TÖÖLEVÕTMISPÕHIMÕTTED

Avalduse esitamise ajal peab kandidaat vastama järgmistele tingimustele:

| a) | Üldtingimused







  — | ta peab olema Euroopa Liidu liikmesriigi kodanik; |
| --- | --- | --- |

a)

Üldtingimused

—

ta peab olema Euroopa Liidu liikmesriigi kodanik;

| — | tal peavad olema kõik asjaomase liikmesriigi kodaniku õigused; |
| --- | --- |

—

tal peavad olema kõik asjaomase liikmesriigi kodaniku õigused;

| — | ta peab olema täitnud kõik talle sõjaväeteenistust reguleerivate seadustega pandud kohustused. |
| --- | --- |

—

ta peab olema täitnud kõik talle sõjaväeteenistust reguleerivate seadustega pandud kohustused.

| b) | Eritingimused







  — | tal peab olema kõrgharidus (2); |
| --- | --- | --- |

b)

Eritingimused

—

tal peab olema kõrgharidus (2);

| — | tal peab olema vähemalt 15 aasta pikkune asjaomane töökogemus, millest vähemalt kolm aastat on ta täitnud juhtimise ja töö korraldamisega seotud ülesandeid. Nõutava juhtimisalase töökogemusega samaväärseks loetakse kolme aasta pikkust töökogemust ametikohal, kus on tulnud täita olulisi koordineerimisega seotud ülesandeid; |
| --- | --- |

—

tal peab olema vähemalt 15 aasta pikkune asjaomane töökogemus, millest vähemalt kolm aastat on ta täitnud juhtimise ja töö korraldamisega seotud ülesandeid. Nõutava juhtimisalase töökogemusega samaväärseks loetakse kolme aasta pikkust töökogemust ametikohal, kus on tulnud täita olulisi koordineerimisega seotud ülesandeid;

| — | võttes arvesse, et nõukogu peasekretariaadis ja teiste institutsioonidega suhtlemisel kasutatakse ulatuslikult inglise ja prantsuse keelt, on vajalik nendest ühe keele suurepärane valdamine ning teise keele heal tasemel oskus. Kasuks tuleb ELi muude ametlike keelte oskus. |
| --- | --- |

—

võttes arvesse, et nõukogu peasekretariaadis ja teiste institutsioonidega suhtlemisel kasutatakse ulatuslikult inglise ja prantsuse keelt, on vajalik nendest ühe keele suurepärane valdamine ning teise keele heal tasemel oskus. Kasuks tuleb ELi muude ametlike keelte oskus.

NB!

| 1) | Käesoleva ametikoha puhul on nõutud julgeolekukontrolli läbimine juurdepääsuks salastatud dokumentidele (tasemel SECRET UE/EU SECRET). Kandidaadid peavad olema valmis läbima nõukogu otsuse 2013/488/EL (3) kohase julgeolekukontrolli. Ametisse nimetamine jõustub ainult tingimusel, et valitud kandidaat on saanud kehtiva juurdepääsutõendi. Juurdepääsutõendita kandidaadile pakutakse ajutist töölepingut, kuni julgeolekukontrolli menetlus on lõpule viidud ja tõend saadud. |
| --- | --- |

1)

Käesoleva ametikoha puhul on nõutud julgeolekukontrolli läbimine juurdepääsuks salastatud dokumentidele (tasemel SECRET UE/EU SECRET). Kandidaadid peavad olema valmis läbima nõukogu otsuse 2013/488/EL (3) kohase julgeolekukontrolli. Ametisse nimetamine jõustub ainult tingimusel, et valitud kandidaat on saanud kehtiva juurdepääsutõendi. Juurdepääsutõendita kandidaadile pakutakse ajutist töölepingut, kuni julgeolekukontrolli menetlus on lõpule viidud ja tõend saadud.

| 2) | Edukas kandidaat peab olema valmis läbima nõukogu peasekretariaadi juhtimisalase koolituse. |
| --- | --- |

2)

Edukas kandidaat peab olema valmis läbima nõukogu peasekretariaadi juhtimisalase koolituse.

VALIKUMENETLUS

Ametisse nimetavat asutust abistab eduka kandidaadi valimisel nõuandev valikukomisjon. Nõuandvat valikukomisjoni abistab hindamiskeskus, mille tööd korraldavad välised personalikonsultandid. Hindamiskeskuse koostatud aruanded sama liiki ametikoha kohta kaotavad kehtivuse kaks aastat pärast asjaomaste katsete toimumise kuupäeva või nõukogu peasekretariaadi ja asjaomase hindamiskeskuse vahelise raamlepingu lõppemisel, olenevalt sellest, kumb kuupäev on varasem.

Nõuandev valikukomisjon hindab ja võrdleb kõigepealt kõikide kandidaatide kvalifikatsiooni, töökogemust ja motivatsiooni, võttes aluseks kandidaatide esitatud avaldused. Selle võrdleva hindamise põhjal koostab nõuandev valikukomisjon nimekirja nendest kandidaatidest, kes on valikukomisjoni arvates kõige sobivamad esimesele vestlusele kutsumiseks. Kuna see esimene valik põhineb avalduste võrdleval hindamisel, ei taga vaba ametikoha nõuete täitmine kutset esimesele vestlusele. Nõuandev valikukomisjon valib vestlusel osalenud kandidaatide seast välja need, kes kutsutakse hindamiskeskuses toimuvale hindamisele ning nõuandva valikukomisjoniga toimuvale teisele vestlusele.

Valikumenetluse esialgne ajakava on järgmine:

| — | vestlustele kutsutavaid kandidaate teavitatakse eeldatavasti 2023. aasta märtsi teises pooles; |
| --- | --- |

—

vestlustele kutsutavaid kandidaate teavitatakse eeldatavasti 2023. aasta märtsi teises pooles;

| — | vestlused peaksid toimuma 2023. aasta aprilli alguses; |
| --- | --- |

—

vestlused peaksid toimuma 2023. aasta aprilli alguses;

| — | hindamiskeskuse osa toimub eeldatavasti 2023. aasta aprilli teises pooles; |
| --- | --- |

—

hindamiskeskuse osa toimub eeldatavasti 2023. aasta aprilli teises pooles;

| — | vestluste teine voor toimub kavakohaselt 2023. aasta mai alguses. |
| --- | --- |

—

vestluste teine voor toimub kavakohaselt 2023. aasta mai alguses.

NB! Eespool esitatud ajakava on esialgne ja seda võidakse muuta.

ÕIGUSLIK ALUS

See ametikoht avaldatakse kõikidele Euroopa Liidu institutsioonidele ja väljaspool institutsioone kooskõlas Euroopa Liidu ametnike personalieeskirjade (4) artikli 29 lõigetega 1 ja 2.

KUIDAS KANDIDEERIDA

Avalduse esitamise tähtaeg on 7. märts 2023 kell 12.00 (Brüsseli aja järgi).

Vastu võetakse üksnes e-posti teel saadetud avaldused, mis tuleb saata aadressil applications.management@consilium.europa.eu (5) eespool nimetatud tähtajaks. Hilinenud avaldusi arvesse ei võeta.

Eespool esitatud e-posti aadressi tuleb kasutada kogu valikumenetlust käsitlevas kirjavahetuses (e-kirja teemareale tuleb pealkirjaks märkida: CONS/AD/184/23.

Enne avalduse esitamist peaksid kandidaadid tähelepanelikult kontrollima, kas nad vastavad eespool rubriigis „Töölevõtmispõhimõtted“ loetletud nõuetele, et vältida valikumenetlusest automaatset väljaarvamist.

Avaldused on kehtivad ainult siis, kui need sisaldavad järgmisi pdf-vormingus dokumente (NB! Lukustatud, salasõnaga kaitstud või elektrooniliselt allkirjastatud dokumente vastu ei võeta):

| a) | nõuetekohaselt täidetud ja kuupäevastatud kandideerimisavaldus (dokumendi nimi peab olema kujul „XXX (TEIE PEREKONNANIMI) – Application form.pdf“); avalduse elektroonilise vormi (EN- või FR-versioon) allalaadimiseks klõpsake vastaval allpool oleval lingil või kopeerige/kleepige see veebibrauserissse (6):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx |
| --- | --- |

a)

nõuetekohaselt täidetud ja kuupäevastatud kandideerimisavaldus (dokumendi nimi peab olema kujul „XXX (TEIE PEREKONNANIMI) – Application form.pdf“); avalduse elektroonilise vormi (EN- või FR-versioon) allalaadimiseks klõpsake vastaval allpool oleval lingil või kopeerige/kleepige see veebibrauserissse (6):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx

| b) | inglise või prantsuse keeles koostatud üksikasjalik elulookirjeldus (CV, ilma fotota) soovitatavalt Europassi vormis (https://europa.eu/europass/en/create-europass-cv), milles tuleb esitada kogu teenistuskäik ning muu hulgas andmed kandidaadi kvalifikatsiooni, keelteoskuse, töökogemuse ja praeguste tööülesannete kohta (dokumendi nimi peab olema kujul „XXX (TEIE PEREKONNANIMI) – CV.pdf“); |
| --- | --- |

b)

inglise või prantsuse keeles koostatud üksikasjalik elulookirjeldus (CV, ilma fotota) soovitatavalt Europassi vormis (https://europa.eu/europass/en/create-europass-cv), milles tuleb esitada kogu teenistuskäik ning muu hulgas andmed kandidaadi kvalifikatsiooni, keelteoskuse, töökogemuse ja praeguste tööülesannete kohta (dokumendi nimi peab olema kujul „XXX (TEIE PEREKONNANIMI) – CV.pdf“);

| c) | inglise või prantsuse keeles koostatud motivatsioonikiri (dokumendi nimi peab olema kujul „XXX (TEIE PEREKONNANIMI) – Motivation letter.pdf“; |
| --- | --- |

c)

inglise või prantsuse keeles koostatud motivatsioonikiri (dokumendi nimi peab olema kujul „XXX (TEIE PEREKONNANIMI) – Motivation letter.pdf“;

| d) | haridust tõendavate diplomite ning töökogemust kinnitavate dokumentide ja tõendite koopiad, koondatuna samasse pdf-vormingus dokumenti. Üksnes punktis b osutatud CV saatmisest ei piisa. Tõendavad dokumendid peavad olema välja antud kolmandate isikute poolt (koonddokumendi nimi peab olema kujul „XXX (TEIE PEREKONNANIMI) – Supporting documents.pdf“). |
| --- | --- |

d)

haridust tõendavate diplomite ning töökogemust kinnitavate dokumentide ja tõendite koopiad, koondatuna samasse pdf-vormingus dokumenti. Üksnes punktis b osutatud CV saatmisest ei piisa. Tõendavad dokumendid peavad olema välja antud kolmandate isikute poolt (koonddokumendi nimi peab olema kujul „XXX (TEIE PEREKONNANIMI) – Supporting documents.pdf“).

Kui avaldusele neid dokumente ei lisata, muutub avaldus kehtetuks.

Kõik punktis d osutatud dokumendid peavad olema nummerdatud (nt 1. lisa, 2. lisa jne) ja eespool kirjeldatud viisil grupeeritud.

Posti teel või pilvepõhiste andmesäilituslahenduste või failijagamisplatvormide kaudu saadetud avaldusi vastu ei võeta.

Edukaks osutunud kandidaadil palutakse esitada eespool osutatud dokumentide originaalid.

Kandidaatidele saadetakse avalduse kättesaamist kinnitav e-kiri. E-kirjade saatmisel võib siiski tekkida tehnilisi raskusi. Sellepärast, kui Te ei saanud kinnitavat e-kirja Teie avalduse kättesaamise kohta, palume Teil võtta ühendust järgmisel aadressil: applications.management@consilium.europa.eu. Kuna nõuandev valikukomisjon alustab tööd peatselt pärast avalduste esitamise tähtpäeva, peaks kogu vajalik kirjavahetus avalduse kättesaamise kohta toimuma sellele kuupäevale järgneval nädalal.

MITMEKESISUS JA KAASAMINE

Nõukogu peasekretariaat on pühendunud mitmekesisusele ja kaasamisele. Lisateabe saamiseks vaadake järgmist avaldust: https://www.consilium.europa.eu/et/general-secretariat/jobs/diversity-and-inclusion/.

AVALDUSTE UUESTI LÄBIVAATAMINE

Teavet vaidlustamise, edasikaebamise ning Euroopa Ombudsmanile kaebuse esitamise menetluste kohta leiate aadressilt:

https://www.consilium.europa.eu/media/56637/complaint-et.pdf.

ANDMEKAITSE

Käesoleva valikumenetluse suhtes kohaldatavad isikuandmete töötlemise reeglid on esitatud isikuandmete kaitse avalduses: https://www.consilium.europa.eu/media/56661/jobs-data-protection-083r00-et.pdf.

---

(1)  https://www.consilium.europa.eu/media/53256/gsc-manager-profile-et.pdf

(2)  Euroopa Liidu ametnike personalieeskirjade (edaspidi „personalieeskirjad“) artikli 5 lõike 3 punkti c kohaselt peab kandidaatidel olema vähemalt:

| i) | lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe tavaline kestus on vähemalt neli aastat, või |
| --- | --- |

i)

lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe tavaline kestus on vähemalt neli aastat, või

| ii) | lõpetatud ülikooliõppele vastav haridustase, mida tõendab diplom, ja vähemalt aastane asjaomane töökogemus, kui ülikooliõppe tavaline kestus on vähemalt kolm aastat. |
| --- | --- |

ii)

lõpetatud ülikooliõppele vastav haridustase, mida tõendab diplom, ja vähemalt aastane asjaomane töökogemus, kui ülikooliõppe tavaline kestus on vähemalt kolm aastat.

(3)  Nõukogu 23. septembri 2013. aasta otsus 2013/488/EL ELi salastatud teabe kaitseks vajalike julgeolekueeskirjade kohta (ELT L 274, 15.10.2013, lk 1).

(4)  Euroopa Liidu ametnike personalieeskirjad ja Euroopa Liidu muude teenistujate teenistustingimused, mis on kehtestatud nõukogu määrusega (EMÜ, Euratom, ESTÜ) nr 259/68 (EÜT L 56, 4.3.1968, lk 1); konsolideeritud tekst on kättesaadav aadressil:

https://eur-lex.europa.eu/legal-content/ET/TXT/?uri=CELEX%3A01962R0031-20220101.

(5)  See e-posti aadress on ühendatud üldpostkastiga, milles saab töödelda ainult neid e-kirju, mis on saadetud tundlikkustasemega „Normal“; e-kirju, mis saadetakse muu tundlikkustasemega (nt „Personal“, „Private“, „Confidential“ või krüpteeritud e-kiri) ei ole võimalik töödelda. Seepärast palun valige tundlikkustase „Normal“. Teie e-kiri ei tohi olla suurem kui 25 MB. Kui Teie e-kirja ja selle manuste maht on suurem, palume Teil saata manused mitmes e-kirjas.

(6)  Lisateabe saamiseks ja/või tehniliste probleemide korral palume saata küsimus e-posti aadressile: applications.management@consilium.europa.eu

---